
ประกาศองค์การบริหารส่วนตำบลควนพัง

เรื่อง  วัน  เวลา  และสถานที่ตรวจรับงานจ้าง
โครงการก่อสร้างถนนลาดยางแอสฟัลท์ติกคอนกรีตสายโคกมะกรูด – บางนกวัก
  หมู่ที่  ๓  ตำบลควนพัง  อำเภอร่อนพิบูลย์  จังหวัดนครศรีธรรมราช

…………………………



ตามที่องค์การบริหารส่วนตำบลควนพัง   อำเภอร่อนพิบูลย์   จังหวัดนครศรีธรรมราช ได้ทำสัญญาจ้างกับ   หจก.แซนซันการโยธา  ทำการก่อสร้างถนนลาดยางแอสฟัลท์ติกคอนกรีตสายโคกมะกรูด – บางนกวัก   หมู่ที่ ๓  โดยทำการเกลี่ยบดอัดชั้นพื้นทางเดิม ปรับแต่งลงวัสดุคัดเลือกตกแต่งคันทางกว้าง  ๖.๐๐  เมตร คิดเป็นปริมาตรเฉลี่ย ๒๗๒ ลูกบาศก์เมตร ลงวัสดุชั้นพื้นทาง เกรดเกลี่ยกว้าง  ๖.๐๐ เมตร ระยะทางยาว ๔๐๐  เมตร เกรดเกลี่ยบดอัดตลอดสาย คิดเป็นปริมาตรงานชั้นพื้นทางเฉลี่ย ๓๗๘  ลูกบาศก์เมตร ลาดยางผิวจราจรแบบแอสฟัลท์ติกคอนกรีต กว้าง ๖.๐๐  เมตร หนา ๐.๐๔  เมตร ระยะทางยาว ๔๐๐  เมตร หรือเป็นพื้นที่ผิวจราจรไม่น้อยกว่า ๒,๔๐๐  ตารางเมตร พร้อมติดตั้งป้ายประชาสัมพันธ์โครงการ  โดยวิธีสอบราคา  รายละเอียดตามสัญญาจ้าง เลขที่   ๒๐/๒๕๕๘     ลงวันที่  ๒๖  มิถุนายน  ๒๕๕๘  วงเงินตามสัญญา  ๑,๐๘๐,๐๐๐  บาท วันเริ่มสัญญา  ๒๖   มิถุนายน  ๒๕๕๘    วันสิ้นสุดสัญญา   ๒๓  กันยายน   ๒๕๕๘   นั้น
        

บัดนี้  ผู้รับจ้างได้ส่งมอบงานจ้าง   ตามหนังสือส่งมอบงานจ้าง  ลงวันที่ ๒๗  กรกฎาคม  ๒๕๕๘  เพื่อให้คณะกรรมการตรวจรับงานจ้างได้ตรวจรับงานจ้างต่อไป  ทั้งนี้ ประธานคณะกรรมการตรวจรับงานจ้างได้นัดตรวจรับงานจ้างในวันที่   ๒๙  กรกฎาคม  ๒๕๕๘   เวลา  ๑๐.๐๐  น. เป็นต้นไป 
         

เพื่อให้เกิดความโปร่งใส บริสุทธิ์ ยุติธรรมและเกิดประโยชน์สูงสุดแก่ทางราชการรวมทั้งเป็นการเผยแพร่ประชาสัมพันธ์ข้อมูลข่าวสารเกี่ยวกับการจัดซื้อจัดจ้างและกิจการขององค์การบริหารส่วนตำบลควนพังรวมทั้งเป็นการปฏิบัติตามพระราชบัญญัติข้อมูลข่าวสารของทางราชการ พ.ศ. ๒๕๔๐ และ       พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖
                     
องค์การบริหารส่วนตำบลควนพังจึงขอประกาศและประชาสัมพันธ์การตรวจรับงานจ้างโครงการดังกล่าวเพื่อทราบและเข้าร่วมเป็นสักขีพยานในการตรวจรับงานจ้างดังกล่าวให้ทราบโดยทั่วถึงกัน ซึ่งสามารถสอบถามรายละเอียดเพิ่มเติมได้ที่ องค์การบริหารส่วนตำบลควนพัง โทร. ๐๗๕.๗๕๙๒๘๔ ตามวันเวลาราชการ หรือสามารถดูรายละเอียดเพิ่มเติมได้ทาง www.Khuanpang.go.th 
                              จึงประกาศให้ทราบโดยทั่วกัน                
             


ประกาศ ณ วันที่  ๒๘  เดือน  กรกฎาคม  พ.ศ.  ๒๕๕๘
                           
                           
(ลงชื่อ)             นุกูล   ธานีรัตน์
                                           
                      (นายนุกูล   ธานีรัตน์)
                                                                  นายกองค์การบริหารส่วนตำบลควนพัง
